CELEX: 31981R0683
Language: el
Date: 1981-03-17 00:00:00
Title: Κανονισμός (ΕΟΚ) 683/81 τού Συμβουλίου τής 17ης Μαρτίου 1981 περί παρατάσεως τού προσωρινού δασμού αντιντάμπινγκ στό μονομερές οξικό βινύλιο καταγωγής Ηνωμένων Πολιτειών Αμερικής

Avis juridique important

|

31981R0683

Κανονισμός (ΕΟΚ) 683/81 τού Συμβουλίου τής 17ης Μαρτίου 1981 περί παρατάσεως τού προσωρινού δασμού αντιντάμπινγκ στό μονομερές οξικό βινύλιο καταγωγής Ηνωμένων Πολιτειών Αμερικής  

Επίσημη Εφημερίδα αριθ. L 073 της 19/03/1981 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 683/81 ΤΟΥ ΣΥΜΒΟΥΛΙΟΥ  της 17ης Μαρτίου 1981  περί παρατάσεως του προσωρινού δασμού αντιντάμπινγκ στο μονομερές οξικό βινύλιο καταγωγής Ηνωμένων Πολιτειών Αμερικής  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3017/79 του Συμβουλίου της 20ής Δεκεμβρίου 1979 περί της άμυνας κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητος (1), και ιδίως το άρθρο 11,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 2999/80 (2), η Επιτροπή εισήγαγε προσωρινό δασμό αντιντάμπινγκ για το μονομερές οξικό βινύλιο καταγωγής Ηνωμένων Πολιτειών Αμερικής·  ότι η εξέταση των πραγματικών περιστατικών δεν έχει ακόμη ολοκληρωθεί· ότι η Επιτροπή κοινοποίησε στους προφανώς ενδιαφερόμενους εξαγωγείς την πρόθεσή της της να παρατείνει τον προσωρινό δασμό για δύο μήνες· ότι οι εξαγωγείς που αντιπροσωπεύουν το σύνολο σχεδόν του εμπορίου δεν εξέφρασαν καμία αντίρρηση,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο προσωρινός δασμός αντιντάμπινγκ για το μονομερές οξικό βινύλιο, καταγωγής Ηνωμένων Πολιτειών Αμερικής, ο οποίος εισήχθη με τον κανονισμό (ΕΟΚ) αριθ. 2999/80, παρατείνεται για μία περίοδο που δεν υπερβαίνει τους δύο μήνες.  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Με την επιφύλαξη του άρθρου 11 του κανονισμού (ΕΟΚ) αριθ. 3017/79 και κάθε άλλης αποφάσεως του Συμβουλίου, ο παρών κανονισμός εφαρμόζεται μέχρις ενάρξεως ισχύος της πράξεως του Συμβουλίου που θα θεσπίσει οριστικά μέτρα ή, το αργότερο, μέχρι λήξεως περιόδου δύο μηνών που υπολογίζεται από τις 21 Μαρτίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 17 Μαρτίου 1981.  Για το Συμβούλιο  Ο Πρόεδρος  D. F. van der MEI  (1) ΕΕ αριθ. L 339 της 31. 12. 1979, σ. 1.  (2) ΕΕ αριθ. L 311 της 21. 11. 1980, σ. 13.